**Meistras ir Margarita**| 
2007 m. „Trigramos" leidimo viršelis. |
| **Autorius** | Michailas Bulgakovas |
| **Šalis** | TSRS |
| **Žanras** | Modernizmas, satyra, fantastika, romantika |
| **UDK:** | 821.161.1-312.1 |
| **Originalus leidimas** |
| **Pavadinimas** | Мастер и Маргарита |
| **Šalis** | Prancūzija |
| **Kalba** | rusų |
| **Leidykla** | YCMA Press |
| **Išleista** | 1967 m. |
| **Formatas** | minkštais viršeliais |
| **Puslapių** | 219 |
| **OCLC:** | 490124211 |
| **Pirmasis lietuviškas leidimas** |
| **Pavadinimas** | Meistras ir Margarita |
| **Leidykla** | Vaga |
| **Išleista** | 1985 m. |
| **Vertėjas** | Algimantas Mikuta |
| **Formatas** | kietais viršeliais |
| **Puslapių** | 373 |
| Atskiri, cenzūruoti knygos skyriai 1966–1967 m. buvo publikuoti žurnale „Maskva". Taip pat pogrindyje cirkuliavo nelegali necenzūruota „samizdato" versija, kuri „YCMA Press" viešai išleista 1969 m. TSRS pirmą kartą necenzūruota versija išleista 1973 m. Художественная литература leidyklos. |

**„Meistras ir Margarita"** (rus. *Мастер и Маргарита*) – žymiausias rusų rašytojo Michailo Bulgakovo kūrinys. Pradėtas rašyti 1928 m. tobulintas iki pat autoriaus mirties. Dėl cenzūros tuometinėje SSRS romanas nebuvo publikuotas.

Istorija
--------

Sprendžiant pagal išlikusius rankraščius, romanas buvo pradėtas rašyti 1928 arba 1929 m. Pirmieji romano pavadinimai – „Juodasis magas" (rus. *Чёрный маг*), „Inžinieriaus kanopa" (rus. *Копыто инженера*) ir kt. Pirmąjį romano variantą autorius sudegino 1930 m. kovo 18 d. sužinojęs, kad viena jo pjesė buvo uždrausta. Tačiau vėliau (1931 m.) vėl pradėjo jį rašyti. Antrasis romano variantas (1936 m.) turėjo paantraštę „Fantastinis romanas" (rus. *Фантастический роман*) ir pavadinimo variantų: „Didysis kancleris" (Великий канцлер), Šėtonas (rus. *Сатана*), „Štai ir aš" (rus. *Вот и я*), „Juodasis magas". Trečiasis, galutinis romano variantas 1937 m. jau vadinosi „Meistras ir Margarita", o 1938 m. visas tekstas pirmąkart buvo perspausdintas rašomąja mašinėle. Paskui romano teksto mašinraštį autorius dar taisė beveik iki pat mirties (1940 m.).

### Publikavimas

Labai sutrumpintas ir su kupiūromis romanas pirmąkart publikuotas žurnale „Maskva" 1966–1967 m. (Nr. 11, 1966 m. ir Nr. 1, 1967 m.). Nekupiūruotą romaną išleido leidykla „Posev" 1969 m. Frankfurte. Vėliau (1973 m.) šis romanas ir SSRS buvo išleistas visas, nekupiūruotas, o galutinis teksto variantas publikuotas M. Bulgakovo 5 tomų raštuose, išleistuose 1990 m. Lietuvių kalba romanas pirmą kartą pasirodė 1985 m. vertėjas Algimantas Mikuta.

#### Lietuviški leidimai

* Michailas Bulgakovas. *Meistras ir Margarita*. Vilnius: Vaga, 1985. – 373 p.
* Michailas Bulgakovas. *Meistras ir Margarita*. Vilnius: Vaga, 1996. – 343 p. („Pasaulinės literatūros biblioteka", 86 t.) ISBN 5-415-00487-4
* Michail Bulgakov. *Meistras ir Margarita*. Kaunas: Trigrama, 2004. – 391 p. ISBN 9955-477-06-7
* Michail Bulgakov. *Meistras ir Margarita*. Kaunas: Trigrama, 2007. – 391 p. ISBN 9955-477-06-7 (2-as leidimas)

Nuorodos
--------

|  |  |
| --- | --- |
|  | **Vikiteka: Meistras ir Margarita** – vaizdinė ir garsinė medžiaga  |

* http://www.bulgakov.ru/m/mim/ bulgakov.ru
* Leidyklos „Trigrama" svetainė: romanas „Meistras ir Margarita"